b'\n_START_ARTICLE_\nPetstrana antiprizma\n_START_SECTION_\nSplo\xc5\xa1ne zna\xc4\x8dilnosti\n_START_PARAGRAPH_\nKadar so stranske ploskve petstrane antiprizme pravilne, je to polpravilni polieder. Lahko se ga obravnava kot parabiizginjajo\xc4\x8di ikozaeder. To je oblika, ki nastane takrat, ko se odstrani dve petstrani piramidi iz pravilnega ikozaedra in se pri tem zapusti dve nesosednji petstrani stranski ploskvi. Podobna oblika metabiizginjajo\xc4\x8di ikozaeder (eno izmed Johnsonovih teles) prav tako nastane iz ikozaedra z odstranitvijo dveh piramid, toda tako, da so si petkotne stranske ploskve sosednje. Po dve petkotni\xc5\xa1ki stranski ploskvi obeh oblik se lahko pove\xc4\x8dajo s piramidami, da tvorijo ikozaeder.\n_START_SECTION_\nOdnos do politopov\n_START_PARAGRAPH_\nPetstrana antiprizma se pojavlja kot gradnik nekaterih mnogorazse\xc5\xbenih politopov. Dva obro\xc4\x8da desetih petstranih antiprizem povezujeta hiperploskev \xc5\xa1tirirazse\xc5\xbene velike antiprizme. \xc4\x8ce se te antiprizme pove\xc4\x8da s petstranimi piramidami in se vsakega spoji z obro\xc4\x8dem petih tetraedrov, se dobi 600-celico.'